Ego Godefridus, Dei gratia Lingonensis episcopus, presenti scripto confirmo et laudo ecclesie Sancti Mauri de Diaco jus quod in ecclesia de Domna Magna habere cognoscitur, scilicet quatuor solemnitatibus in anno medietatem omnium oblationum et beneficiorum que quoquo modo venient ad altare, hoc est in festivitate Omnium Sanctorum, in Nativitate Domini, in Purificatione beate Marie, in ejusdem Assumptione et in octavis. Hujus rei testes sunt: Ugo de Riveria, Lingonensis ecclesie archidiaconus; Petrus de Cableia, decanus; Jocelinus clericus noster. Actum anno Domini MCLXI.